****

**REPUBLIKA HRVATSKA**

ŽUPANIJA VARAŽDINSKA

**GRAD VARAŽDIN**

**Upravni odjel za financije, proračun i javnu nabavu**

KLASA: 400-03/24-01/1

URBROJ: 2186-1-08/8-24-2

Varaždin, 28.02.2024.

**Razina: 23**

**RKP: 31350**

**Šifarska oznaka: 8411**

**BILJEŠKE UZ KONSOLIDIRANE FINANCIJSKE IZVJEŠTAJE ZA**

**RAZDOBLJE OD 01. SIJEČNJA DO 31. PROSINCA 2023. GODINE**

**I TEMELJI SASTAVLJANJA FINANCIJSKIH IZVJEŠTAJA**

* 1. **Osnovni podaci**

Grad Varaždin, Trg kralja Tomislava 1, 42000 Varaždin

MB: 2655977

OIB: 13269011531

IBAN: HR3423400091847200008

Gradonačelnik: Neven Bosilj

Proračunski korisnici:

1. I.Osnovna škola, Varaždin
2. II.Osnovna škola, Varaždin
3. III.Osnovna škola, Varaždin

4. IV.Osnovna škola, Varaždin

5. V.Osnovna škola, Varaždin

6. VI.Osnovna škola, Varaždin

7. VII.Osnovna škola, Varaždin

8. Dječji vrtić, Varaždin

9. Centar Tomislav Špoljar, Varaždin

10. JVP Grada Varaždina

11. Koncertni ured Varaždin

12. Gradska knjižnica Metel Ožegović, Varaždin

13. HNK Varaždin

14. Gradski muzej, Varaždin

15. Javna ustanova Gradski bazeni, Varaždin

16. Javna ustanova Gradski stanovi, Varaždin

17. Dom za žrtve obiteljskog nasilja „ Utočište sveti Nikola“

18. Centar za pružanje usluga u zajednici, Varaždin

**Zakonska regulativa za sastavljanje financijskih izvještaja**

Financijska izvješća za razdoblje od 1.siječnja do 31. prosinca 2023. godine sastavljena su sukladno propisima koje uređuju proračunsko računovodstvo:

- Zakon o proračunu („Narodne novine“br.87/08, 136/12 i 15/15),

* Okružnica o predaji i konsolidaciji financijskih izvještaja proračuna, proračunskih i Izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2023. godine, Ministarstva financija, Klasa: 400-02/22-01/26; Urbroj: 513-05-03-23-6 od 12. siječnja 2023.,

- Pravilnik o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19, **108/20 i 145/20)**

- Pravilnik o financijskom izvještavanju u proračunskom računovodstvu („Narodne novine“ br. 03/15, 93/15, 135/15, 2/17, 28/17, 112/18 i **126/19).**

Iznosi u financijskim izvještajima iskazani su temeljem vjerodostojne poslovne dokumentacije.

Financijski izvještaj Grada Varaždina za razdoblje siječanj – prosinac 2023. godine (razina 23) sastoji se od: Bilance (Obrazac BIL), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obrazac OBVEZE) i ovih Bilješki.

**1.2. Iskazivanje prihoda i rashoda**

Prihodi i rashodi iskazuju se uz primjenu modificiranoga računovodstvenog načela nastanka događaja, što znači da se prihodi priznaju u izvještajnom razdoblju u kojem su postali raspoloživi i pod uvjetom da se mogu izmjeriti, a rashodi se priznaju na temelju nastanka poslovnog događaja (obveza) i u izvještajnom razdoblju na koje se odnose neovisno o plaćanju.

U računu prihoda i rashoda iskazani su poslovni prihodi /skupina konta 6/ i prihodi od prodaje nefinancijske imovine /skupina konta 7/ te rashodi poslovanja /skupina konta 3/ i rashodi za nabavu nefinancijske imovine /skupina konta 4/.

U računu financiranja iskazani su primici od financijske imovine i zaduživanja /skupina konta 8 / i izdaci za financijsku imovinu i otplatu kredita i zajmova /skupina konta 5/.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**BILJEŠKA BROJ 1**

U razdoblju od 01. siječnja do 31. prosinca 2023. godine ostvareni su prihodi poslovanja u iznosu od 65.943.939,61 EUR i prihodi od prodaje nefinancijske imovine u iznosu 3.941.507,05 EUR.

U istom razdoblju, ukupni rashodi poslovanja evidentirani su u iznosu 54.971.715,87 EUR. Rashodi za nabavu nefinancijske imovine evidentirani su u iznosu 9.575.658,87 EUR.

U Računu financiranja iskazani su izdaci za financijsku imovinu i otplatu zajmova u iznosu 681.310,02 EUR.

Ukupni prihodi i primici izvještajnog razdoblja ostvareni su u iznosu 69.885.446,66 EUR što je za 3.084.466,74 EUR više u odnosu na prethodno izvještajno razdoblje.

Ukupni rashodi i izdaci ostvareni su u iznosu od 65.228.684,76 EUR i u odnosu na prethodno izvještajno razdoblje manji su za 10.737.500,12 EUR.

Prikaz prihoda i primitaka, rashoda i izdataka te njihovih razlika višak/manjak

1. RAČUN PRIHODA I RASHODA

|  |  |  |  |  |
| --- | --- | --- | --- | --- |
| **Redni broj** | **Opis** | **Izvršenje I – XII 2022.** | **Izvršenje I –XII 2023.** | **Indeks** |
| 1. | Prihodi poslovanja | 56.678.041,13 | 65.943.939,61 | 116,3 |
| 2. | Prihodi od prodaje nefinancijske imovine | 10.122.938,79 | 3.941.507,05 | 38,9 |
| **3.** | **Ukupni prihodi** | **66.800.979,92** | **69.885.446,66** | **104,6** |
| 4. | Rashodi poslovanja | 53.810.892,70 | 54.971.715,87 | 102,2 |
| 5. | Rashodi za nabavu nefinancijske imovine | 17.364.768,63 | 9.575.658,87 | 55,1 |
| **6.** | **Ukupni rashodi** | **71.175.661,33** | **64.547.374,74** | **90,7** |
| **7.** | **Razlika (3-6) višak / manjak** | **-4.374.681,41** | **5.338.071,92** | **-** |

1. RAČUN ZADUŽIVANJA /FINANCIRANJA

|  |  |  |  |  |
| --- | --- | --- | --- | --- |
| 8. | Primici od financijske imovine i zaduživanja | 3.619.394,14 | 0 | 0 |
| 9. | Izdaci za financijsku imovinu i otplatu zajmova | 4.790.523,55 | 681.310,02 | 14,2 |
| **10.** | **Neto zaduživanje / financiranje (1 – 2)** | **-1.171.129,41** | **-681.310,02** | **58,2** |

1. UKUPNO PRORAČUN GRADA

|  |  |  |  |  |
| --- | --- | --- | --- | --- |
| **11.** | **Ukupni prihodi i primici** | **70.420.374,06** | **69.885.446,66** | **99,2** |
| **12.** | **Ukupni rashodi i izdaci** | **75.966.184,88** | **65.228.684,76** | **85,9** |
| **13.** | **Višak/manjak prihoda i primitaka izvještajnog razdoblja** | **-5.545.810,82** | **4.656.761,90** | **-** |
| **14.** | **Manjak/višak prihoda i primitaka prenesen iz prethodnih razdoblja** | **6.831.110,74** | **1.256.503,97** | **18,4** |
| **15.** | **Manjak/Višak prihoda i primitaka raspoloživ u sljedećem razdoblju** | **1.285.299,92** | **5.913.265,87** | **460,10** |

**Korekcija rezultata** sastoji se od:

1. **I. Osnovna škola – 7.048,10 EUR –** temeljem završnog izvješća i konačnog iznosa financijske potpore za EU projekte Vseživljenske vešćine i Engleski jezični projekt izvršen je povrat sredstava Agenciji za mobilnost i programe EU kao razlika između ugovorenog iznosa i iznosa prihvaćenog u završnom izvješću.
2. **III. Osnovna škola – 4.853,25 EUR -** do promjene u rezultatu došlo je zbog isknjiženja mjenice u iznosu 4.853,25 EUR.
3. **VI. Osnovna škola - 9.452,14 EUR** - nastala je zbog povrata sredstava Agenciji za mobilnost i programe EU po zaključnom izvješću za Erasmus plus projekte „Breaking Barriers“ i „Share Cultures“. Sredstva za realizaciju projekata primljena su u prethodnim razdobljima te su bila evidentirana na računima podskupine 638 – pomoći temeljem prijenosa EU sredstava
4. **Centar Tomislav Špoljar – 1.490,98 EUR -** nakon usklađenja isknjiženi su radni udžbenici u iznosu od 1.490,98 € na skupini 92222.
5. **Grad Varaždin – 6.356,94 EUR** – smanjen je višak prihoda poslovanja jer je uočeno da nije proknjižena jedna blagajna iz 2021. godine pa je naknadno proknjižena u iznosu od 102,57 EUR. Također, naknadno je proknjižen izvod iz 2022. Godine i povećan je višak prihoda poslovanja u iznosu od 6.254,37 eur.

**PRIKAZ VIŠKVA I MANJKOVA GRADA VARAŽDINA I PRORAČUNSKIH KORISNIKA U 2023.GODINI.**

|  |  |  |  |
| --- | --- | --- | --- |
|  |  | **VIŠAK** | **MANJAK** |
| **1.** | **Dječji vrtić, Varaždin** |  | **120.586,93 EUR** |
| **2.** | **I.Osnovna škola** | **65.443,10 EUR** |  |
| **3.** | **II.Osnovna škola** |  | **40.296,55 EUR** |
| **4.** | **III.Osnovna škola** |  | **8.378,57 EUR** |
| **5.** | **IV.Osnovna škola** |  | **23.223,75 EUR** |
| **6.** | **V.Osnovna škola** |  | **3.286,87 EUR** |
| **7.** | **VI.Osnovna škola** |  | **46.129,03 EUR** |
| **8.** | **VII.Osnovna škola** |  | **11.294,52 EUR** |
| **9.** | **Centar Tomislav Špoljar** |  | **6.120,26 EUR** |
| **10.** | **Gradski muzej, Varaždin** |  | **122.430,32 EUR** |
| **11.** | **Gradska knjižnica Metel Ožegović** |  | **30.301,92 EUR** |
| **12.** | **HNK Varaždin** |  | **106.851,03 EUR** |
| **13.** | **JVP Grada Varaždina** | **106.316,31 EUR** |  |
| **14.** | **Javna ustanova Gradski bazeni** | **82.687,18 EUR** |  |
| **15.** | **Javna ustanova Gradski stanovi** |  | **259.171,39 EUR** |
| **16.** | **Centar za pružanje usluga u zajednici** |  | **13.427,19 EUR** |
| **17.** | **Koncertni ured Varaždin** |  | **60.481,67 EUR** |
| **18.** | **Dom za žrtve obiteljskog nasilja „ Utočište sveti Nikola“** | **29.945,97 EUR** |  |
|  | **UKUPNO KORISNICI** | **284.392,56 EUR** | **851.980,00 EUR** |
|  | **GRAD VARAŽDIN** | **6.480.853,31 EUR** |  |
|  | **SVEUKUPNO** | **6.765.245,87 EUR** | **851.980,00 EUR** |
|  | **VIŠAK/MANJAK** | **5.913.265,87 EUR** |  |

**BILJEŠKA BROJ 2**

**Prihodi poslovanja (6)** u 2023. godini ostvareni su u iznosu **65.943.939,61 EUR**. U odnosu na ostvarenje prihoda prethodne godine veći su za 16,3%.

**Prihodi od poreza (61)** iznose **32.598.962,54 EUR**. Veći su od prihoda ostvarenih u istom razdoblju prošle godine za 30,1%.

Ukupno ostvareni **prihodi od poreza i prireza na dohodak (611)** ostvareni su u iznosu **30.931.607,84 EUR** što je za 29,8 % više u odnosu na 2022. godinu. U ovim prihodima najveći porast najveći porast bilježi porez i prirez na dohodak od nesamostalnog rada i porez i prirez na dohodak od kapitala.

**Porezi na imovinu (613)** u 2023. godini ostvareni su u iznosu 1.448.221,20 EUR što je za 37,7 % više nego u istom razdoblju prethodne godine. Povremeni porez na imovinu (porez na promet nekretnina) ostvaren je u iznosu 1.316.880,26 EUR i veći je 38,9 % u odnosu na prošlu godinu, a stalni porez na nepokretnu imovinu (porez na korištenje javnih površina - terasa) ostvaren je u iznosu 131.340,94 EUR ili za 26,7% više prema 2022.godini.

**Porezi na robu i usluge (614)** kojeg čine porez na potrošnju alkoholnih i bezalkoholnih pića te porez na tvrtku odnosno naziv, ostvareni su u iznosu 219.133,50 EUR. Porez na potrošnju alkoholnih i bezalkoholnih pića ostvaren je u iznosu 217.043,64 EUR što je za 18,1% više u odnosu na prethodnu godinu. Porez na tvrtku ostvaren je u iznosu od 2.089,86 EUR.

**Pomoći iz inozemstva i od subjekata unutar općeg proračuna (63)** ostvarene su u ukupnom iznosu od 19.122.270,29 EUR, a odnosu na prošlu godinu veće su za 46,0%. Pomoći su sredstva dobivena iz inozemstva te od drugih subjekata unutar općeg proračuna, temelje se na zaključenim ugovorima o sufinanciranju pojedinih projekata i programa.

**Pomoći proračunu iz drugih proračuna (633)** predstavljaju prihode iz državnog i županijskog proračuna ostvarene u ukupnom iznosu 1.213.115,02 EUR i u odnosu na ostvarenje prethodne godine veće su za 1.664,4%.

**Tekuće pomoći** iznose 137.050,69 EUR, od čega se najveći dio odnosi se na refundacije Javnoj vatrogasnoj postrojbi Varaždin za troškove dislokacije (za dnevnice i gorivo) i fiskalna održivost vrtića u iznosu od 55.990,00 EUR.

**Kapitalne pomoći** iz proračuna ostvarene su u iznosu 1.076.064,38 EUR i veće su za 2.804,6 % u odnosu na prethodno razdoblje jer su uplaćena sredstava za sortirnicu, reciklažno dvorište, servisnu cestu u Brezju i ostale projekte.

**Pomoći od izvanproračunskih korisnika (634)** ostvarene su u iznosu 549.002,38 EUR što je 3,2 % više nego prethodne godine, a odnose se na prihode koje uplaćuje Županijska uprava za ceste za održavanje cesta. Radi se o 7,8% primitaka s osnove godišnje naknade za uporabu javnih cesta koja se plaća pri registraciji motornih i priključnih vozila umanjenu za naknadu koju ŽUC plaća stanicama za tehnički pregled vozila kao i vraćeni iznos naknade vlasnicima odjavljenih vozila. Županijska uprava mjesečno dostavlja obračun naplaćene naknade i Gradu uplaćuje pripadajući iznos.

**Pomoći izravnanja za decentralizirane funkcije (635)** ostvarene su u iznosu 910.077,95 EUR, odnosno 21,1 % manje od prošle godine. Iznos od 502.933,31 EUR odnosi se na potpore izravnanja za decentralizirane funkcije vatrogastva, a iznos od 407.144,64 EUR za potpore izravnanja za decentralizirane funkcije osnovnog školstva.

**Pomoći proračunskim korisnicima iz proračuna koji im nije nadležan (636)** iznose 11.790.702,43 EUR i veće su za 20,1 % u odnosu na 2022. godinu. Tekuće pomoći ostvarene su 11.514.005,69 EUR (za plaće zaposlenika osnovnih škola i za financiranje djelatnosti i programa proračunskih korisnika), dok se kapitalne pomoći u iznosu od 1.276.696,74 EUR odnosi se na sredstava za knjige, udžbenike za osnovu školu i računalnu opremu koja su doznačena proračunskim korisnicima.

**Pomoći temeljem prijenosa EU sredstava (638)** ostvarene su u iznosu 4.536.027,37 EUR što je 218,1% više u odnosu na 2022. godinu.

**Tekuće pomoći temeljem prijenosa EU sredstava** **(6381)** ostvarene su u iznosu od 776.773,57 EUR za projekte PONOS, SPAS, ONE SUN…

**Kapitalne pomoći temeljem prijenosa EU sredstava (6382)** ostvarene su u iznosu od 3.839.935,06 EUR od čega se iznos od 2.945.587,42EUR odnosi na sredstva za projekt Izgradnje i opremanja postrojenja za sortiranje odvojeno prikupljenog otpadnog papira, kartona, metala, plastike i drugih materijala-sortirnica, na projekt Izgradnje i opremanje reciklažnog dvorišta 67.786,42 EUR, na projekt izgradnje prometnica i odvodnje u Gospodarskoj zoni Brezje iznos od 418.120,07 EUR dok se iznos od 327.759,59 EUR odnosi se na ostale projekte.

**Prihodi od imovine (64)** iznose 3.839.935,06 EUR i manji su za 36 % nego prošle godine. Sastoje se od **prihoda od financijske imovine (641)** u iznosu 414.799,01 EUR (manji su za 84,6% u odnosu na 2022.) i **prihoda od nefinancijske imovine (642)** u iznosu od 3.425.136,05 EUR (veći su za 3,7% u odnosu na 2022.).

**Prihodi od financijske imovine** **(641)** (dividende, kamate za dane zajmove, oročena sredstva i depoziti po viđenju, zatezne kamate, tečajne razlike) u izvještajnoj godini iznose 414.799,01

EUR.

**Prihod od zateznih kamata (6414)** iznosi 27.687,27 EUR, dok je prošle godine ostvaren 1.420.658,02 EUR.

**Prihod od dividendi (6416)** odnosi se na prihod od dividende trgovačkog društva Termoplin d.d. Varaždin u iznosu 382.560,00 EUR i manje su za 67,7% u odnosu prema prethodnoj godini.

**Prihodi od nefinancijske imovine (642)** iznose 3.425.136,05 EUR što je 3,7% više u odnosu na 2022. godinu.

**Naknade za koncesije (6421)** ostvarene su u iznosu 67.763,95 EUR i veće su za 85,2% u odnosu na 2022. godinu.

**Prihodi od zakupa i iznajmljivanja (6422)** iznose 3.015.498,20 EUR i veći su za 3,4% u odnosu na 2022. godinu. Prihodi od zakupa poljoprivrednog zemljišta ostvareni su u iznosu od 24.174,38 EUR, prihodi od iznajmljivanja stambenih objekata 46.855,42 EUR, zakup poslovnih objekata 380.509,65 EUR i prihod od zakupa i iznajmljivanja koji se u najvećem dijelu odnosi na prihod iz državnog proračuna za obveze koje proizlaze iz Sporazuma o zajedničkom sufinanciranju najamnine za gradsku sportsku dvoranu na Dravi ostvaren u iznosu od 2.563.958,75 EUR.

**Naknada za korištenje nefinancijske imovine (6423)** ostvarene su u iznosu od 317.449,12 EUR ili 3,1 % manje u donosu prema prošloj godini.

**Prihodi od upravnih administrativnih pristojbi i pristojbi po posebnim propisima i naknadama (65)** u izvještajnoj godini ostvareni su u iznosu od 8.760.555,86 EUR što je 1,2 % manje u odnosu na 2022. godinu.

U strukturi ovih prihoda sadržani su prihodi od upravnih pristojbi, prihodi po posebnim propisima, komunalni doprinosi i naknade.

**Upravne i administrativne pristojbe (651)** ostvarene su u iznosu 144.590,14 EUR, odnosno 7,6% manje nego prošle godine.

**Prihodi po posebnim propisima (652)** ostvareni su u iznosu 2.020.254,56 EUR odnosno 4,97 % više nego 2022. Godine

.

**Komunalni doprinosi i naknade (653)** ostvareni su u iznosu od 6.595.711,16 EUR.

**- Komunalni doprinos** **(6531)** ostvaren je u iznosu od 1.312.152,19 EUR što je 9,6% više od ostvarenja u 2022. godini.

**- Komunalna naknada (6532)** ostvarena je u visini od 5.283.558,97 EUR što je 6,6 % manje u odnosu na ostvarenje godinu dana ranije.

**Prihodi od prodaje proizvoda i roba te pruženih usluga i prihodi od donacija te povrati po protestnim jamstvima (66)** iznose 1.414.031,56 EUR od čega:

**- Prihodi od prodaje proizvoda i roba te pruženih usluga (661)** ostvareni su 1.091.159,87 EUR na razini su prošle godine. Ovi prihodi ostvaruju se po osnovi vođenja i evidentiranja naknade za uređenje voda za korisnika Hrvatske vode i usluge koje pružaju proračunski korisnici.

**- Donacije od pravnih i fizičkih osoba izvan opće države (663)** ostvarene su u iznosu 322.871,69 EUR.

**Kazne, upravne mjere i ostali prihodi (68)** iznose 208.184,30 EUR što je 90% manje od 2022.godine kada je evidentirana nagodba sa T&H Investom i ostalima. K**azne i upravne mjere** (681) ostvarene u iznosu 45.544,85 EUR, a **ostali prihodi (683)** ostvareni su u iznosu 162.639,45 EUR.

**BILJEŠKA BROJ 3. PRIHODI OD PRODAJE NEFINANCIJSKE IMOVINE**

**Prihodi od prodaje nefinancijske imovine (7)** iznose 3.941.507,05 EUR.

**Prihodi od prodaje neproizvedene dugotrajne imovine (71)** ostvareni su u iznosu od 2.035.490,77 EUR od čega su veći iznosi od prodaje zemljišta u gospodarskoj zoni Brezje, u Koprivničkoj ulici i u Špinčićevoj ulici.

**Prihodi od prodaje proizvedene dugotrajne imovine (72)** ostvareni u iznosu od 1.906.016,28 EUR . **Prihodi od prodaje stambenih objekata (7211)** ostvareni su u iznosu od 1.735.099,56 EUR od čega se na prodaju POS stanova odnosi 1.485.688,45 EUR, a **prihodi od prodaje poslovnih objekata (7212)** evidentirani su u iznosu od 170.102,04 EUR.

**BILJEŠKA BROJ 4.**

**Primici od financijske imovine i zaduživanja (8)** u 2022. godini ostvareni su u iznosu od 3.619.394,14 EUR od čega su:

* **Primici (povrati) glavnice zajmova danih trgovačkim društvima (816)** ostvareni su u iznosu 127.464,24 EUR, od čega se najveći dio u iznosu 119.450,53 EUR odnosi na povrat pozajmice Tehnološkog parka d.o.o. temeljem Sporazuma o raskidu Ugovora o pozajmici, KLASA: 740-05/22-01/9, URBROJ: 2186/01-05-01/1-22-8 od 12. prosinca 2022. 8.003,98 EUR odnosi se na isplatu glavnice po oročenom depozitu br. 8310702564.
* **Primljeni krediti i zajmovi od kreditnih i ostalih institucija (844)** ostvareni su u iznosu **3.491.747,920 EUR. Radi se o** zaduženju kod ERSTE&STEIERMÄRKISCHE BANK d.d. Rijeka u svrhu refinanciranja ostatka duga po osnovi kredita za tri ugovora o kreditu sklopljena s Privrednom bankom d.d. Zagreb. Uvjeti kreditiranja: rok otplate: 9 godina (108 mjeseci) u mjesečnim ratama, kamatna stopa: 0,44% fiksna.

**U 2023. godini nisu ostvareni primici od financijske imovine i zaduživanja.**

**BILJEŠKA BROJ 5. RASHODI POSLOVANJA**

**Rashodi poslovanja (3)**  ostvareni su u ukupnom iznosu od **54.971.715,87 EUR** što je 2,2% više u odnosu na 2022. godinu.

**Rashodi za zaposlene (31)** ostvareni su u iznosu 22.683.438,95 EUR ili 15,9% više u odnosu na 2022. godinu. Obuhvaćaju P**laće (311)**, **Ostale rashode za zaposlene (312)** i **doprinose na plaće u gradskoj upravi (313)**. Povećane su plaće za redovan rad 14%, Ostali rashodi za zaposlene 53,6% te doprinosi 13,8% zbog povećanja osnovice za obračun plaća, koeficijenata, i neoporezivih primitaka za zaposlene.

**Materijalni rashodi (32)** ostvareni su u iznosu 22.422.664,05 EUR, veći su za 9%. Odnose se na rashode za redovno poslovanje i rashode za izvršavanje programskih aktivnosti Grada Varaždina i proračunskih korisnika.

**Naknade troškova zaposlenima (321)** izvršene su u iznosu od 892.830,51 EUR i veći su za 19,3%, najznačajnije ostale naknade zaposlenima za 1084,8%, naknade za prijevoz 18,6% i službena putovanja za 2,7%, a rashodi za stručno usavršavanje manji su za 14%.

**Rashodi za materijal i energiju (322)** izvršeni su u iznosu od 3.712.750,18 EUR, 3,4% su veći od 2022. godine, od čega su rashodi za uredski materijal i ostali materijalni rashodi povećani za 55,2%, materijal i sirovine za 34,1%, rashodi za materijal i dijelove za tekuće investicijsko održavanje 8,5%, sitni inventar i auto gume 78,8%, rashodi za službenu, radnu i zaštitnu odjeću i obuću za 127,2% većim dijelom za zaposlene u školama i vatrogasnoj postrojbi, dok su rashodi za energiju 20,9% manji.

**Rashodi za usluge (323)** ostvareni su u iznosu 16.879.352,96 EUR odnosno 9,2% više nego u 2022. godini. Najznačajnije povećanje bilježe usluge telefona, pošte i prijevoza 4,6%, usluge tekućeg i investicijskog održavanja 16,5%, komunalne usluge za 14,7%, zakupnine i najamnine 4%, Računalne usluge 79,9% i Ostale usluge 37,2%. Smanjene su usluge promidžbe i informiranja za 27,4%, Zdravstvene i veterinarske usluge 11,40% i Intelektualne i osobne usluge za 30,9% u odnosu na 2022.

**Naknade troškova osobama izvan radnog odnosa (324)** iznose 39.693,81 EUR što je 71,3% više nego u 2022. godini, a uključuje naknadu za rad povjerenice u razdoblju privremenog financiranja, članova timova EU projekata te troškove angažmana za programe ustanova u kulturi.

**Ostali nespomenuti rashodi poslovanja (329)** izvršeni su u iznosu od 898.036,59 EUR ili 19,4% su veći u odnosu na 2022. godinu, od čega su povećani rashodi naknada za rad predstavničkih i izvršnih tijela i povjerenstava 27,5%, Članarine i norme za 10,9%, Reprezentacija 3,7% a najznačajnije povećanje bilježe Pristojbe i naknade 138,3% i Troškovi sudskih postupaka 202,5%. Smanjene su Premije osiguranja 3,9%, i Ostali nespomenuti rashodi poslovanja 26,4%.

**Financijski rashodi (34)**  ostvareni su u iznosu 318.827,99 EUR i manji su 94,3% u odnosu prema prošloj godini.

**Kamate za izdane vrijednosne papire (341)** na razini su 2022. godine u iznosu 146.724,86 EUR za izdane obveznice, a **Kamate za primljene kredite i zajmove** **(342)** su manje za 27,20% te iznose 38.169,89 EUR. **Ostali financijski rashodi** **(343)** su manji za 97,5%. Smanjenje bilježe Bankarske usluge i usluge platnog prometa 24,2% i zateznih kamata, dok su Ostali nespomenuti financijski rashodi veći za 165,3% .

**Subvencije (35)** iznose 998.547,49 što je 50,1% više u odnosu na godinu dana ranije. **Subvencije trgovačkim društvima u javnom sektoru (351)** iznose 10.169,28 EUR. **Subvencije trgovačkim društvima, zadrugama, poljoprivrednicima i obrtnicima izvan javnog sektora (352)** iznose 974.497,55 EUR odnosno 51,9% više nego 2022. Najviše su porasle Subvencije trgovačkim društvima i zadrugama izvan javnog sektora 59,9% i Subvencije poljoprivrednicima i obrtnicima za 34,9%. **Subvencije trgovačkim društvima, zadrugama, poljoprivrednicima i obrtnicima iz EU sredstava** **(353)** smanjene su 41,6% i iznose 13.880,66 EUR.

**Pomoći dane u inozemstvo i unutar općeg proračuna (36)** izvršene su u iznosu od 125.010,64 EUR što je u odnosu na 2022. godinu više za manje 19,70%. Pomoći inozemnim vladama i Pomoći međunarodnim organizacijama te institucijama i tijelima EU nisu ostvarene.

**Pomoći unutar općeg proračuna (363)** izvršene su u iznosu 83.498,13 EUR što je više za 13,6% i to za Tekuće pomoći unutar općeg proračuna dok Kapitalne pomoći nisu ostvarene. **Pomoći proračunskim korisnicima drugih proračuna (366)** ostvarene su u iznosu 41.512,51 EUR od toga 29.512,51 EUR ili 42,8% manje za Tekuće pomoći proračunskim korisnicima drugih proračuna i Kapitalne pomoći proračunskim korisnicima drugih proračuna u iznosu 12.000,00 EUR odnosno 60,7% manje.

**Prijenosi proračunskim korisnicima iz nadležnog proračuna za financiranje redovne djelatnosti (367) i Pomoći temeljem prijenosa EU sredstava (368)** nisu evidentirani u konsolidaciji.

**Naknade građanima i kućanstvima na temelju osiguranja i druge naknade (37)** ostvarene su u iznosu 2.181.334,92 EUR, 20,5% više nego 2022. godine. **Ostale naknade građanima i kućanstvima iz proračuna (372)** isplaćuju se korisnicima socijalnih programa i sufinanciranja komunalnih usluga (prikupljanje otpada, linijski prijevoz, toplinska energija), naknade za novorođeno dijete i naknade za djelatnost dadilje, kao pomoći studentima i učenicima, za drugi obrazovni materijal u OŠ, za programe energetske učinkovitosti i obnovljivih izvora energije. Naknade građanima i kućanstvima u novcu veće su 23,9% a u naravi 8,3%.

**Ostali rashodi (38)** u izvještajnoj 2023. godini evidentirani su u iznosu 6.241.891,83 EUR i veći su za 15,3% u odnosu na 2022. godinu. **Tekuće donacije (381)** ostvarene su u iznosu 5.834.304,95 EUR ili 18,7% više nego lani, a najvećim dijelom se odnose na tekuće donacije u novcu i manjem iznosu u naravi. Ove donacije najvećim dijelom se isplaćuju za programe predškolskog odgoja, socijalne skrbi, sufinanciranje javnih potreba u kulturi, sufinanciranje javnih potreba u sportu, program dobrovoljnog vatrogastva, dok su 46,10% manje Tekuće donacije iz EU sredstava. **Kapitalne donacije (382)** ostvarene su u iznosu 190.826,76 EUR i manje su za 31,8% u odnosu na 2022. godinu namijenjene neprofitnim organizacijama (Zajednici športskih udruga za Balon II i pokretni semafor, Gradskoj vatrogasnoj zajednici za nabavu vozila, oslobođenje od kom. dopr. za pastoralni centar Župe Sv. Fabijana i Sebastijana). **Kazne, penali i naknade štete (383)** izvršene su u iznosu od 35.810,15 EUR i značajno su veće prema 2022. godini radi naknade štete od tuče 2022. godine. **Kapitalne pomoći (386)** ostvarene su u iznosu 180.949,97 EUR i manje su za 16,4% u odnosu na 2022. godinu. Najvećim dijelom se odnose na isplate Varkomu d.d. za izgradnju objekata i uređaja odvodnje i vodoopskrbe, za isplate u programu aglomeracije, Čistoći d.o.o. za ugradnju polupodzemnih spremnika i Gradskoj tržnici d.o.o. za nadstrešnicu i opremanje Dječjeg odmarališta na Rabu.

**BILJEŠKA BROJ 6. RASHODI ZA NABAVU NEFINANCIJSKE IMOVINE**

**Rashodi za nabavu nefinancijske imovine (4)** izvršeni su u iznosu **9.575.658,87** **EUR** i manji su 44,9% u odnosu na 2022. godinu. Sastoje se od Rashoda za nabavu neproizvedene dugotrajne imovine i Rashoda za nabavu proizvedene dugotrajne imovine te Rashoda za dodatna ulaganja na nefinancijskoj imovini.

**Rashodi za nabavu neproizvedene dugotrajne imovine (41)** ostvareni su u iznosu 365.254,55 EUR i manji su za 94,5% u odnosu na 2022.godini.

**Rashodi za materijalnu imovinu - prirodna bogatstva (411)** ostvareni su u iznosu od 300.185,13 EUR što je 93,4% manje.

Od ukupnog iznosa 187.385,14 EUR ili 95,8% manje rashoda za Zemljišta, a Ostala prirodna materijalna imovina ostvarena je u iznosu 112.799,99 EUR za radove Parkova d.o.o. na održavanju Varaždinskog groblja i novi sustav navodnjavanja u novom dijelu odnosno 34,2% više nego lani.

**Rashodi za nematerijalnu imovinu** **(412)** iznose 65.069,42 i 31,8% su manji nego 2022. U 2022. za Licence i KOMIS sustav utrošeno je 16.963,34 EUR ili 78,5% manje, a na Ostalim pravima evidentirano je 48.106,08 EUR ili 192,7% više rashoda za projektnu dokumentaciju za dogradnju III. i VII. osnovne škole i naknade Hrvatskim šumama za projekt InterAct Green.

**Rashodi za nabavu proizvedene dugotrajne imovine (42)** ostvareni su u iznosu od 8.393.513,64 što je 17,4% manje u odnosu na 2022. godinu. **Građevinski objekti (421)** manji su 41,5%, iznose 5.255.640,49 EUR. Poslovni objekti su značajno povećani i iznose 1.283.650,28 EUR za izgradnju dječjeg vrtića u Hrašćici i energetsku obnovu Gradske vijećnice a Ceste, željeznice i ostali prometni objekti su smanjeni 34,6%. Stambeni objekti su izvršeni u iznosu 878.679,57 EUR što je 56,5% manje. Na poziciji Ostali građevinski objekti, 2.009.040,93 EUR, najznačajniji su rashodi za završetak projekata Sortirnica i Reciklažno dvorište. Na rashodima za **Postrojenja i opremu** **(422)** u iznosu 2.602.766,20 EUR, najveće je povećanje na Uređajima, strojevima i opremi za ostale namjene 616,4% i to iznos od 1.170.916 EUR za nabavu polupodzemnih spremnika te dio za redovno opremanje osnovnih škola. Rashodi za Uredsku opremu i namještaj gradske uprave i proračunskih korisnika veći su 63,6% i na Opremi za održavanje i zaštitu 34,8% najviše radi nabave intervencijskih odijela JVP. Za Sportsku i glazbenu opremu Mjesnih odbora, osnovnih škola i JU Gradski bazeni utrošeno je 53,4% manje,68,6% manje na Komunikacijskoj opremi.

**Prijevozna sredstva** **(423)** izvršen je iznos 109.813,49 EUR ili 60% više za nabavu električnih automobila i bicikla i osobnog vozila JU Gradski stanovi. Rashod za **Knjige, umjetnička djela i ostale izložbene vrijednosti (424)** iznosi 280.129,04 EUR ili 11% više, od toga 16.581,25 EUR za umjetničko djelo Kerinejska košuta Nikole Vudraga te 18.000,00 EUR za otkup djela za Gradski muzej a povećanje za 30,3% odnosi se na knjižnu građu Gradske knjižnice i dio za školske knjižnice.

**Višegodišnji nasadi i osnovno stado (425)** ostvareni su u iznosu 20.567,19 EUR za uređenje zelenih površina i sadnju stabala. **Nematerijalna proizvedena imovina (426)** ostvarena je u iznosu od 124.597,23 EUR, odnosno 32,7% manje za rashode na stavci Ostala nematerijalna proizvedena imovina za projektne dokumentacije, stručni nadzor, elaborate i sl.

**Rashodi za dodatna ulaganja na nefinancijskoj imovini (45)** ostvareni su u iznosu 816.890,68 EUR i veći su za 36,3% u odnosu na 2022. godinu, a evidentirani su rashodi za **Dodatna ulaganja na građevinskim objektima** **(451)** 634.145,19 EUR (sanacija tornja na Gradskoj vijećnici, obnova Sinagoge te na objektima osnovnih škola i HNK u Varaždinu) odnosno 5,8% više nego 2022. godine i **Dodatna ulaganja na postrojenjima i opremi (452) iznos** 182.745,49 EUR za povrat ulaganja EKOS holdingu po Aneksu ugovora o zakupu poslovnog prostora – Gradska kavana.

**BILJEŠKA BROJ 7. IZDACI ZA FINANCIJSKU IMOVINU I OTPLATE ZAJMOVA**

**Izdaci za financijsku imovinu i otplate zajmova (5)** iznose **681.310,02 EUR** što je smanjenje za 85,8%. **Izdaci za otplatu glavnice primljenih kredita i zajmova (54)** na stavci **(542)** **Otplata glavnice primljenih kredita i zajmova od kreditnih i ostalih financijskih institucija u javnom sektoru** iznose 71.781,30 EURpo izvansudskoj nagodbi povrata APN-u od Gradskih stanova. **Otplata glavnice primljenih kredita i zajmova od kreditnih i ostalih financijskih institucija izvan javnog sektora (544)** iznosi 609.528,72 EUR, ili 86,2% manje, a radi se o otplati glavnice za kredite i jamstva Grada Varaždina (za otplatu kredita za projekte energetske obnove II. i V. osnovne škole Varaždin, otplatu kredita za refinanciranje iz 2022. godine i kredita Javne Vatrogasne postrojbe).

**BILANCA**

**BILJEŠKA BROJ 8. IMOVINA**

Stanje imovine grada Varaždina iskazane na dan 31. prosinca 2023. godine je 242.835.624,86 EUR i evidentirana je kako slijedi:

Nefinancijska imovina 172.565.559,59 EUR

Financijska imovina 70.270.065,27 EUR

**UKUPNO 242.835.624,86 EUR**

Ukupna vrijednost nefinancijske imovine na da 31.12.2023. iznosi 172.565.559,59 EUR odnosno 1.3 % manje nego 2022. godine.

**Neproizvedena dugotrajna imovina** (01) manja je za 1,9% u odnosu na 2022. godinu.

**Stambeni objekti** 0211 manji su za 12% u odnosu na 2022. Godinu.

Poslovni objekti (0212) veći su za 2,8% u odnosu na 2022. godinu (Sortirnica, palača Zakmardy, obnova Gradske vijećnice, Reciklažno dvorište…).

Stanje na kontu 022 i 02922 Postrojenja i oprema na dan 31.12.2023. iznosi 2.167.346,07 EUR i 35% je veće u odnosu na 2022. godinu.

Uređaji, strojevi i oprema za ostale namjene (0227) povećani su za 25,3% u odnosu na prošlu godinu zbog evidentiranja polupodzemih spremnika, opremanja dječjih igrališta, nabave kontejnera za reciklažno dvorište, ulaganja u poslovni prostor (Ekos holding d.o.o.) te opreme koju su kupili korisnici (najveći dio korisnika odnosi se na opremu kupljenu na II. Osnovnoj školi – domene za zvjezdarnicu, setovi za robotiku, teleskopi).

**Prijevozna sredstva** (023) veća su za 6,5% u odnosu na 2022. Godinu.

Prijevozna sredstva u cestovnom prometu veća su za 18% u odnosu na 2022. godinu jer su nabavljena tri nova osobna vozila i 5 električnih bicikla te osobno vozilo za Javnu ustanovu Gradski stanovi.

**Građevinski objekti** manji su za 5,7% u odnosu na 2022. godinu.

Nematerijalna proizvedena imovina (026) veća je za 5,2%

Ostala nematerijalna proizvedena imovina iznosi (0264) 1.679.233,33 EUR i veća je za 7,7% u odnosu na 2022.godinu. Do povećanja je došlo zbog evidentiranja glavnih i idejnih projekata.

Dugotrajna nefinancijska imovina u pripremi veća je za 31,1% u odnosu na 2022. godinu. Građevinski objekti u pripremi (051) veći su za 14,4% (sortirnica, reciklažno dvorište, izgradnja dječjeg vrtića). Postrojenja i oprema u pripremi (052) su veća za 408,5% (evidentiranje polupodzemnih spremnika).

**BILJEŠKA BROJ 9. FINANCIJSKA IMOVINA (1)**

Financijska imovina veća je 8 % nego 2022. godine i iznosi 70.270.065,27 EUR.

**Novac u banci i blagajni (11)**

|  |  |
| --- | --- |
| **NOVČANA SREDSTVA** | **IZNOS** |
| NOVAC NA ŽIRO RAČUNU – ERSTE BANKA | 5.952.622,18 |
| NOVAC NA ŽIRO RAČUNU – ERSTE BANKA – GRADSKI STANOVI | 37.412,61 |
| NOVAC NA ŽIRO RAČUNU – ERSTE BANKA - KORISNICI | 195.529,92 |
| NOVAC NA ŽIRO RAČUNU – WELL | 8.730,44 |
| NOVAC NA PRIJELAZNOM ŽIRORAČUNU | 2.396,37 |
| Novac na žiroračunu kod tuzemnih poslovnih banaka | 947.735,84 |
| Novac na žiroračunu kod tuzemnih poslovnih banaka – PBZ glavni | 139.072,37 |
| Novac na žiroračunu kod tuzemnih poslovnih banaka – PBZ POS | 726.117,79 |
| Novac na žiroračunu kod tuzemnih poslovnih banaka – ZABA GLAVNI | 584.565,75 |
| Novac na žiroračunu kod tuzemnih poslovnih banaka –ZABA POS | 430.398,37 |
| Novac na žiroračunu kod tuzemnih poslovnih banaka - HYPO | 109.726,33 |
| Novac na žiroračunu kod tuzemnih poslovnih banaka | 210.209,51 |
| Novac na žiroračunu kod tuzemnih poslovnih banaka - OTP | 19.473,85 |
| Novac na žiroračunu kod tuzemnih poslovnih banaka - POS | 325.233,28 |
| Novac na deviznom računu kod tuzemnih banaka - USD | 25.626,13 |
| Izdvojena novčana sredstva za ostale namjene – HPB | 129.526,24 |
| Izdvojena novčana sredstva za ostale namjene – SERVISNA CESTA BREZJE - podračun | 779.525,23 |
| Izdvojena novčana sredstva za ostale namjene – SORTIRNICA - podračun | 3.367.441,28 |
| Izdvojena novčana sredstva za ostale namjene – ŠKOLSKA SHEMA 21/22 - podračun | 25.184,74 |
| Izdvojena novčana sredstva za ostale namjene – ŠKOLSKA SHEMA 22/23 - podračun | 7.613,71 |
| Izdvojena novčana sredstva za ostale namjene – RECIKLAŽNO DVORIŠTE - podračun | 191.021,37 |
| Izdvojena novčana sredstva za ostale namjene – KREDIT - podračun | 989.314,66 |
| Izdvojena novčana sredstva za ostale namjene – PROJEKT PONOS - podračun | 260.093,97 |
| Izdvojena novčana sredstva za ostale namjene – PROJEKT SPAS - podračun | 70.537,15 |
| Izdvojena novčana sredstva za ostale namjene – PROJEKT ABCITIES - podračun | 46.893,36 |
| Izdvojena novčana sredstva za ostale namjene – PROJEKT CITYCIRCLE | 105.129,41 |
| NOVAC U BLAGAJNI - GRAD | 7.084,18 |
| NOVAC U BLAGAJNI - KORISNICI | 3.671,17 |
| **Novac u banci i blagajni** | 15.694.094,47 |

**Potraživanje za dane zajmove** (13) veća su za 25,1% u odnosu na 2022. godine.

Zajmovi-tuzemni (1321) su 14,6% veći nego 2022. godine temeljem dane pozajmice II. osnovnoj školi za projekt Full Steam Ahead u iznosu od 30.000,00 EUR.

**Potraživanja za prihode poslovanja** (16) veća su za 16%. Potraživanja za poreze (161) veća su za 5,7%.

**Potraživanja za pomoći iz inozemstva i od subjekata unutar općeg proračuna** (163) manja su za 77,1% i iznose 578.475,68 EUR. Odnose se na potraživanja za sredstva temeljem predanih ZNS-ova po EU projektima i potraživanja od drugih općina za projekt Sortirnica te potraživanja korisnika, najvećim dijelom Doma za žrtve obiteljskog nasilja i Gradske knjižnice.

**Potraživanja za prihode od imovine** (164) veća su za 20,2 % u odnosu na 2022. godinu.

**Potraživanja za upravne i administrativne pristojbe, pristojbe po posebnim propisima** (165) veća su za 14,7% u odnosu na 2022.godinu.

**Potraživanja za prihode od prodaje proizvoda i robe te pruženih usluga** povećane su za 45,8 % u odnosu na 2022.godinu, a odnose se velikim dijelom na potraživanja korisnika za najam dvorane, a potraživanja za kazne smanjene su za 0,6 %.

Ispravak vrijednosti potraživanja - Grad Varaždin je temeljem članka 37. Pravilnika o proračunskom računovodstvu i računskom planu proveo propisani ispravak potraživanja u iznosu od 2.235.957,27 EUR. Ispravljena su potraživanja za prihode poslovanja koja se odnose na kašnjenje u naplati između 1-3 godine te više od 3 godine. Također, ispravci potraživanja korisnika iznose 13.337,86 EUR.

**Potraživanja od prodaje nefinancijske imovine** (17) smanjena su za 13,3% odnosno za 1.776.589,88 EUR.

**BILJEŠKA BROJ 10. OBVEZE I VLASTITI IZVORI**

Dana 31. prosinca 2023. godine iskazane su ukupne obveze i vlastiti izvori i to:

Obveze 36.458.186009 EUR

Vlastiti izvori 206.377.438,77 EUR

**UKUPNO 242.835.624,86 EUR**

**BILJEŠKA BROJ 11.**

Obveze za rashode poslovanja smanjene su u odnosu na isto razdoblje prethodne godine za 1,1% te iznose 36.458.186,09 EUR.

Obveze za zaposlene povećane su za 20,1 % u odnosu na 2022.godinu. Do povećanja je došlo zbog povećanog broja zaposlenih u 2023.godini.

Obveze za materijalne rashode veće su u odnosu na prethodnu godinu za 65,2 % i iznose 3.548.834,86 EUR. Obveze za financijske rashode povećane su u odnosu na prethodnu godinu za 26,3 % i iznose 14.082,87 EUR.

Obveze za subvencije povećane su u odnosu na prethodnu godinu za 131.127,77 EUR ili 70,9% i iznose 315.950,39 EUR. Subvencije se odnose na isplatu financijskih sredstava temeljem Odluke o dodjeli i isplati sredstava potpore poljoprivrednicima, obrtnicima i malim i srednjim poduzetnicima.

Obveze za naknade građanima i kućanstvima umanjene su u odnosu na isto razdoblje prethodne godine za 28,5 % i iznose 106.684,74 EUR.

Obveze za kazne, naknade šteta i kapitalne pomoći iznose 117.836,14 EUR što znači povećanje u odnosu na prethodnu godinu 613,7 %.

Ostale tekuće obveze povećane su za 24,3% i iznose 1.803.432,12 EUR.

|  |  |  |  |  |  |
| --- | --- | --- | --- | --- | --- |
| Račun | Opis | Stanje 01.01.2023. | Stanje 31.12.2023. | Indeks | Povećanje/  Smanjenje |
|  |  |  |  |  |  |
| **2** | **Obveze** | **36.861.643,09** | **36.458.186,09** | **98,9** | **-403.457,00** |
| 23 | Obveze za rashode poslovanja | 9.041.624,14 | 10.688.103,20 | 118,20 | 1.646.479,06 |
| 24 | Obveze za nabavku nefinancijske imovine | 1.450.995,76 | 1.803.432,12 | 124,3 | 352.436,36 |
| 25 | Obveze za vrijednosne papire | 8.892.428,16 | 8.892.428,17 | 100 | 0 |
| 26 | Obveze za kredite i zajmove | 17.430.644,27 | 15.012.855,45 | 86,10 | 2.417.788,82 |
| 29 | Odgođeno plaćanje rashoda i prihodi budućeg razdoblja | 45.950,76 | 61.367,15 | 133,50 | 15.416,39 |

Obveze za nabavku nefinancijske imovine iznose 1.803.432,12 EUR i povećane su za 24,3% u odnosu na prethodnu godinu i najvećim dijelom se odnose na troškove vezane za izgradnju Sortirnice, Reciklažnog dvorišta i uređenja Gradske vijećnice, održavanje groblja, obveze Gradskih stanova te ostale obaveze korisnika za nabavu opreme.

Obveze za kredite i zajmove smanjene su za 13,9 % u iznosu od 2.417.788,82 EUR.

**Krediti u 2023.**

- Stanje obveza po kreditima na dan 31.12.2023.godine:

Erste&Steiermarkische bank d.d.-refinanciranje: 2.845.127,90 EUR

HBOR-energetska obnova II.OŠ: 648.423,38 EUR

HBOR-energetska obnova V.OŠ: 461.197,03 EUR

Beskamatni zajam: 172.539,65 EUR.

Krediti korisnika – ukupno iznose 10.885.567,47 i odnose se na kredite Javne vatrogasne postrojbe i Javne ustanove Gradski stanovi.

**BILJEŠKA BROJ 12. Vlastiti izvori**

Vlastiti izvori iznose 206.377.438,77 EUR.

**BILJEŠKA BROJ 13. Izvanbilančni zapisi**

**Izvanbilančni zapisi** iznose 87.345.562,33 EUR i sadrže stavke koje nisu uključene u bilančne kategorije:

tuđu imovinu dobivenu na korištenje, instrumente osiguranje, potencijalne obveze temeljem sudskih sporova i ostalih ugovornih odnosa i suglasnosti.

U vanbilančnoj evidencije evidentirana su skloništa koja su u vlasništvu Grada Varaždina, a nisu upisana u ZK. Nakon upisa u ZK navedena skloništa će biti prebačena u imovinu.

Izvanbilančni zapisi Grada Varaždina iznose 46.689.117,11 EUR dok se ostatak izvanbilančne evidencije odnosi na izvanbilančne evidencije proračunskih korisnika.

**P-VRIO**

**BILJEŠKA BROJ 14.**

U obrascu P-VRIO iskazane su sve promjene u vrijednosti i obujmu imovine i obveza koje nisu rezultat financijskih aktivnosti. U izvještaju je prikazano smanjene vrijednosti u iznosu od 231.984,52 EUR i povećanje u iznosu od 335.860,34 EUR.

Na razini 22 prikazano je smanjene vrijednosti u iznosu od 15.607,47 EUR i povećanje u iznosu od 215.646,16 EUR.

Smanjenje vrijednosti u obujmu imovine u iznosu od 15.607,47 EUR odnosi se na smanjenje u obujmu proizvedene dugotrajne imovine, a vezano je rashodovanje zastarjele i oštećene imovine koja ima knjigovodstvenu vrijednost, pa je smanjenje vrijednosti potrebno provesti preko konta 915. Povećanje neproizvedene dugotrajne imovine u iznosu od 215.646,16 EUR proizlazi iz Ugovora o prijenosu u vlasništvo grada Varaždina nekretnine u ulici Miroslava Krleže č. br. 2892/2 sklopljenim sa proračunskim korisnikom JU Gradski stanovi.

Kod proračunskih korisnika evidentirano je povećanje vrijednosti proizvedene dugotrajne imovine u iznosu od 119.975,28 EUR i smanjenje u iznosu 34,42 EUR. Promjena u obujmu plemenitih metala i ostalih pohranjenih vrijednosti iznosi 238,90 EUR. Smanjenje u iznosu od 689,83 EUR evidentirano je kod promjene u vrijednosti imovine i smanjenje vrijednosti u obujmu neproizvedene dugotrajne imovine evidentirano je u iznosu od 215.546,62 EUR. Smanjenje u obujmu financijske imovine evidentirano je u iznosu od 106,18 EUR. Smanjenje u vrijednosti i obujmu obveza za nabavu nefinancijske imovine u iznosu od 187.052,26 EUR odnose se na otpis duga prema RBA Factoringu kod proračunskog korisnika JU Gradski stanovi.

**OBVEZE**

**BILJEŠKA BROJ 15.**

U Izvještaju o obvezama iskazane se ukupne obveze Grada Varaždina u razdoblju od 01. siječnja do 31. prosinca 2023. godine stanje obveza na kraju izvještajnog razdoblja iznosi 36.396.818,94 EUR od čega dospjele obveze na kraju izvještajnog razdoblja iznose 1.861.230,36 EUR, a nedospjele obveze 34.535.588,58 EUR.

Od ukupno dospjelih obveza na kraju izvještajnog razdoblja, obveze sa dospijećem unutar 60 dana iznose 1.681.293,00 EUR, sa prekoračenjem od 61-180 dana iznose 10.228,35 EUR, sa prekoračenjem od 181-360 dana 12.504,76 EUR i sa prekoračenjem preko 360 dana iznose 133.914,91 EUR, dok su obveze za dospjele kredite 23.289,34 EUR. Stanje nedospjelih obveza na kraju izvještajnog razdoblja iznosi 34.535.588,58 EUR, a odnose se na obveze za naknade plaća za prosinac 2023. godine, režijske troškove, troškove održavanja, investicija, troškove najamnine za mjesec prosinac u iznosu od 9.277.325,82 EUR, obveze za nabavu nefinancijske imovine u iznosu 1.274.222,19, na obveze koje se odnose na financijsku imovinu u iznosu od 23.881.994,28 EUR.

Obveze za financijsku imovinu u iznosu od 23.881.994,28 odnose se na obveze za obveznice u iznosu od 8.892.428,17 EUR, kredit Erste & Steiermarkische bank d.d. Rijeka u iznosu od 2.845.127,90 EUR, obveze za beskamatni zajam državnog proračuna Republike Hrvatske u iznosu od 172.539,65 EUR, kredit za elektroenergetsku obnove V. OŠ u iznosu 461.197,03 EUR, kredit za obnovu II. OŠ 648.423,38 EUR. Iznos od 490.272,56 EUR odnosi se na obvezu za kredit Javne vatrogasne postrojbe, a preostali iznos od 10.372.005,57 EUR odnosi se na kredite JU Gradski stanovi.

**BILJEŠKA BROJ 16. PRORAČUNSKA PRIČUVA**

Sukladno članku 18. Odluke o izvršavanju Proračuna Grada Varaždina za 2023. godinu („Službeni vjesnik Grada Varaždina“ broj 5/23, 13/23) stanje zalihe Proračuna Grada Varaždina za 2023. godinu na dan 31.12.2023. godine iznosi 64.018,75 EUR od ukupno godišnje planiranih 67.000,00 EUR, a isplaćeno je 2.981,25 EUR.

U razdoblju od 1.1. do 31.12.2023. godine na teret proračunske zalihe izvršena je isplata u iznosu 2.981,25 EUR za troškove nabave 3 (tri) isušivača zraka koji su ugovorom o donaciji predani Gasilskoj zvezi Celje i Prostovoljnom gasilskom društvu Nazarje u svrhu uklanjanja posljedica elementarne nepogode – poplave koja je zadesila Republiku Sloveniju.

|  |  |  |  |  |
| --- | --- | --- | --- | --- |
| **RBR.** | **DATUM** | **NAMJENA** | **IZNOS** | **Datum isplate** |
| 1. | 22.8.2023. | Gasilsko zveze Celje i Prostovoljno gasilsko društvo – Nazerje – u svrhu uklanjanja posljedica elementarne nepogode | 2.981,25 | 22.08.2023. |
| **UKUPNO 1.12. - 31.12.2023. godine** | | | 2.981,25 EUR | |